༈ མཚུངས་མེད་བླ་མ་མངྒ་ཝེར་ཞིའི་རྣམ་ཐར་
nagཎ་ གསོལ་འདེབས་པདྨ་དཀར་པོའི་ཕྲེང་བ་
0ཥི་ཡི། །་་་ ཞེས་བྱ་བ་བཞུགས་སོ། །
ཡེ་ནས་རྣམ་དག་ཀུན་ཁྱབ་རིག་པའི་གཤིས། །རང་བཞིན་འོད་གསལ་བདེ་
ཆེན་ཡེ་ཤེས་རྩལ། །གང་འདུལ་རྣམ་རོལ་མཐའ་ཡས་འབྱུང་བའི་གནས། །སྐུ་
གསུམ་ངོ་བོ་བླ་མར་གསོལ་བ་འདེབས། །བསྐལ་མང་གོང་ནས་འགྲོ་ལ་རྗེས་བརྩེ་
བས། །གྲུབ་པ་རིག་འཛིན་སེམས་དཔའི་ཚུལ་ལ་སོགས། །དུ་མའི་ཟློས་གར་ཉེར་
བཟུང་ཕྲིན་ལས་ཅན། །དམ་པའི་སྐྱེས་རབས་བརྒྱུད་ལ༴ །དུས་གསུམ་རྒྱལ་བའི་
མཁྱེན་བརྩེ་ནུས་པའི་གཏེར། །གཅིག་བསྡུས་སུམ་ལྡན་ངུར་སྨྲིག་འཛིན་པའི་ཚུལ།།
སྙིགས་མའི་དུས་ཀྱི་གཤེན་བསྟན་མཛེས་པའི་རྒྱན། །མངྒ་ཝེར་ཞིའི་ཞབས་ལ༴ །
གངས་ཅན་ཉིན་མོར་བྱེད་པའི་འདྲེན་པ་ཞིག །ཕྱི་དུས་མདོ་ཁམས་ཤར་ནས་འཆར་
རོ་ཞེས། །བསླུ་མེད་ལུང་གི་སྐྱ་རེངས་ཕྲིན་པ་ཡིས། །ལྷ་མི་ཡིད་ཆེས་སྐྱེད་ལ༴ །ཐུ
གས་བསྐྱེད་འོད་སྣང་ས་གསུམ་ཀུན་ཁྱབ་ཀྱང༌། །ཕྲིན་ལས་ཤིང་རྟ་མོས་པའི་རྗེས་
འགྲོ་བས། །གངས་ཅན་ཤར་ཕྱོགས་གཡུང་དྲུང་ལྷུན་པོའི་ཞོལ། །བསམ་བཞིན་སྐྱེ་
བ་བཞེས་ལ༴ །ངོ་མཚར་སྣང་བའི་ལྟས་བཟང་དང་འགྲོགས་པའི། །མཚན་དཔེའི་
ཟླ་ཞལ་ཚེས་པའི་མོད་ཉིད་ནས། །ཕལ་བའི་ཡུལ་འདས་དམ་པའི་རྣམ་འགྱུར་གྱིས། །
268

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
འོད་རིས་འགོགས་མེད་འཆར་ལ༴
།སྣང་སེམས་དབང་བསྒྱུར་དབྲ་ཞིག་གྲུབ་ཆེན་
གྱིས། །བྱིན་རླབས་དབང་བསྐུར་ཕྱི་ནང་བར་ཆད་བསལ། །མ་འོངས་བསྟན་པའི་
བདག་ པོར་ འགྱུར་ རོ་ ཞེས། ། །ལུང་ བསྟན་ དབུ གས་ དབྱུང་ སྩལ༴། །སྔོན་སྦྱངས་
མཐུ་དང་གྲུབ་དབང་མཆོག་ཉིད་ཀྱིས། །དགོངས་བརྒྱུད་བྱིན་རླབས་ཐོབ་པའི་རྟེན་
འབྲེལ་ལས། །ཐེག་རྩེའི་ལམ་ནས་རིག་པའི་རྩལ་ཆེན་སད། །རང་བྱུང་རྣལ་འབྱོར་
མཆོག་ལ༴ །རྒྱལ་བ་གཉིས་པའི་རིང་ལུགས་ལ་བརྟེན་ནས། །གོང་མའི་མཛད་
སྲོལ་གཞན་ལ་འདོམས་པའི་སླད། །བསྟན་ལ་རིམ་པར་ཞུགས་པའི་བརྟུལ་ཞུགས་
ཀྱིས། །སྐལ་ལྡན་ངོ་མཚར་སྤེལ་ལ༴ །མཁན་ཆེན་བླ་མ་མཚུངས་མེད་རིག་འཛིན་
རྗེར། །སྡོམ་པ་གསུམ་གྱི་བཀའ་དྲིན་ལེགས་ནོས་ནས། །སྤང་བླང་གནས་ལ་ཚུལ་
བཞིན་བརྩོན་པ་ཡིས། །སུམ་ལྡན་རིག་པ་འཛིན་ལ༴ །མཁས་ཤིང་གྲུབ་པའི་བཤེས་
གཉེན་མཆོག་གྱུར་པ། །ཉི་ཤུ་རྩ་བཞིའི་ཞབས་ལ་ཉེར་བཏུད་ནས། །མཉེས་པ་
གསུམ་གྱིས་ཚུལ་བཞིན་བསྟེན་པ་ཡིས། །དམ་པའི་རྣམ་ཐར་བསྐྱངས་ལ༴ །གངས་
ཅན་འདིར་བྱོན་བོན་སྒོ་ཇི་སྙེད་པ། །རབ་འབྱམས་རྒྱུད་སྡེ་ཡོངས་ཀྱི་བདུད་རྩིའི་
རྒྱུན། །ཐུགས་ཀྱི་བུམ་པ་བཟང་པོར་ལེགས་བསྐྱིལ་བས། །སྨིན་གྲོལ་ཡོངས་སུ་
རྫོགས་ལ༴ །དབེན་པའི་གནས་མཆོག་གཡུང་དྲུང་ལྷུན་པོའི་སྤོར། །བསམ་གཏན་
ཡན་ལག་དྲུག་དང་རྗེས་མཐུན་པར། །འཚོ་བ་དཀའ་ཐུབ་སྤྱོད་པའི་ངང་ཚུལ་གྱིས།།
སྒྲུབ་པའི་རྒྱལ་མཚན་བཙུགས་ལ༴ །ངེས་འབྱུང་བྱང་ཆུབ་སེམས་ལ་བློ་འབྱོངས་
ཤིང༌། །རིམ་པ་གཉིས་ཀྱི་ཏིང་འཛིན་མཐའ་རུ་ཕྱིན། །བླ་མེད་ལམ་ལ་གནས་ལུགས་
269

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
།འབྲེལ་
མངོན་དུ་གྱུར། །རྟོགས་པའི་བདུད་རྩི་བརྙེས་ལ༴ །སྙིགས་མའི་དུས་འདིར་རྒྱལ་
བསྟན་གཞིར་བཞེངས་སུ། །གཏོང་བའི་ཐུགས་བསྐྱེད་སྐྱ་རེངས་ཀྱིས་དྲང་བའི། །
བཤད་དང་སྒྲུབ་པའི་ཕྲིན་ལས་ཉི་མའི་གཟིས། །རྒྱལ་བསྟན་པད་ཚལ་བཞད་ལ༴
རྒྱལ་བསྟན་རིན་ཆེན་ཡུན་རིང་གནས་པའི་རྟེན། །གདུལ་བྱའི་བསོད་ནམས་ཞིང་
དུ་སྤེལ་བའི་སླད། །སྐུ་གསུམ་ཐུགས་ཀྱི་རྟེན་མཆོག་མཐའ་ཡས་པས།
ཚད་དོན་ལྡན་མཛད་ལ༴ །འཆད་ ཉན་ ལུང་ གི་ རྦ་ རླབས་ རབ་ གཡོ་ཞིང༌ ། །ངེས་
གསང་རྟོགས་པའི་ནོར་བུས་ཡོངས་གཏམས་པའི། །མདོ་སྔགས་སྒྲུབ་སྡེའི་མཚོ་
ཆེན་ལེགས་བསྐྱིལ་བས། །བསྟན་པ་རྗེས་བཞག་མཛད་ལ༴ །ཐུགས་སྒམ་ཚིག་
བཙུན་གཟུ་བོའི་ངང་ཚུལ་ཅན། །བལྟར་སྣང་ཁ་འཛིན་ཚེ་འདིའི་འཁྲི་བ་ཟད། །ཀུ
ན་དང་མི་འགལ་ཀུན་ལས་ཆེས་ལྷག་པའི། །སྤྱོད་ཚུལ་རྣམ་པར་དག་ལ༴ །རྨི་ལམ་
དུ་ཡང་ཉེས་བའི་དྲི་མས་དབེན། །བསྟན་པའི་སྲི་ཞུ་སྲོག་གི་ཕྱིར་ཡང་བཟོད། །ཕྲིན་
ལས་ཐམས་ཅད་གཞན་ཕན་འབའ་ཞིག་བསྒྲུབས། །འཕགས་ཆེན་རྣམ་ཐར་བསྐྱངས་
ལ༴ །རང་དོན་ཐོས་བསམ་སྒོམ་པའི་མཐར་སོན་ཅིང༌། །གཞན་དོན་བཤད་སྒྲུབ་
ལས་ཀྱི་ཕྲིན་ལས་སྤེལ། །གཉིས་དོན་མཁས་བཙུན་བཟང་པོའི་དཔལ་མངའ་བ། །
མཚུངས་མེད་བླ་མའི་ཞབས་ལ༴ །རྩ་གསུམ་ལྷག་པའི་ལྷ་ཡི་ཞལ་གཟིགས་ཤིང༌། །
ལས་བཞི་ལྷུན་གྲུབ་སྲུང་མ་བྲན་དུ་འཁོལ། །རྩ་རླུང་དབང་ཐོབ་སྣང་བཞི་ཚད་དུ་
སྐྱེལ། །གྲུབ་པའི་རྟགས་མཚན་རྫོགས་ལ༴ །འོག་མིན་ཞིང་དུ་རྒྱལ་འཕགས་ཚོགས་
རྣམས་ཀྱིས། །ཟབ་རྒྱས་བོན་སྡེ་ཡོངས་ཀྱི་བཀའ་གཏད༌ཅིང༌། །མདོ་སྔགས་བོན་
270

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
གྱི་མཛོད་ལ་མངའ་བརྙེས་པའི། །བཀའ་བབས་དག་སྣང་ཐོབ་ལ༴ །རིགས་དང་
དཀྱིལ་འཁོར་ཀུན་ཀྱི་ཁྱབ་བདག་ཆེ། །མཆོག་ཐུན་དངོས་གྲུབ་མ་ལུས་འབྱུང་བའི་
གནས། །སྒྲུབ་བརྒྱུད་ངེས་པའི་གསང་མཛོད་ཀུན་ཀྱི་བདག །གཡུང་དྲུང་འཆང་
དབང་ཁྱེད་ལ༴ །ཡེ་ཤེས་སྐུ་མཆོག་ནམ་མཁའི་མཐའ་དང་མཉམ། །གཞོམ་མེད་
གསུངས་དབྱངས་སོ་སོའི་སྐད་དུ་སྟོན། །ཟབ་གསང་དགོངས་པ་ཤེས་བྱ་
པ་ཤེས་བྱ་ཀུན་ལ་
ཁྱབ། །གསང་བ་བསམ་མི་ཁྱབ་ལ༴ །གདུལ་དཀའི་ཞིང་འདིར་སྔོན་སྨོན་ཇི་བཞིན་
དུ། །བདུན་ཅུའི་སྙེད་དུ་བསྟན་འགྲོའི་དོན་སྤེལ་ནས། །མྱང་འདས་ཚུལ་གྱིས་འགྲོ་
མང་འདུལ་བའི་ཕྱིར། །ཐ་མའི་མཛད་པ་བསྟན་ལ༴ །སླར་ཡང་ནང་གསལ་དབྱིངས་
ལས་མ་གཡོས་བཞིན། །ཟུང་འཇུག་ཡེ་ཤེས་སྒྱུ་མའི་སྐུར་བཞེངས་ཏེ། །གང་འདུ
ལ་སྤྲུལ་པའི་ཉིན་བྱེད་མཐའ་ཡས་པ། །འཁོར་བ་ཇི་སྲིད་འཆར་ལ༴ །དེ་ལྟར་གུས་
པས་གསོལ་བ་བཏབ་པའི་མཐུས། །དེང་ནས་བཟུང་སྟེ་ཚེ་རབས་ཐམས་ཅད་དུ། །
གཡེལ་མེད་ཐུགས་རྗེས་རྗེས་སུ་བཟུང་ནས་ཀྱང༌། །གསང་བ་གསུམ་གྱི་བྱིན་རླབས་
འཇུག་པར་ཤོག ཐེག་པ་སྤྱི་དང་ཁྱད་པར་གསང་སེམས་ཀྱི། །སྙིང་པོའི་བསྟན་དང་
ནམ་ཡང་མི་འབྲལ་བར། །རིམ་གཉིས་མཐར་ཕྱིན་གནས་ལུགས་མངོན་དུ་གྱུར། །
རང་གཞན་དོན་གཉིས་ལྷུན་གྱིས་གྲུབ་པར་ཤོག །དེ་སྲིད་ཀུན་ཏུ་ཚེ་རབས་གར་
སྐྱེས་ཀྱང༌། །ཡང་དག་ལམ་གྱི་འགལ་རྐྱེན་ཀུན་ཞི་ཞིང༌། །ཚེ་བསོད་དཔལ་འབྱོར་
རིགས་དང་བརྩེ་བ་སོགས། །མཐུན་རྐྱེན་མ་ལུས་ཡིད་བཞིན་འགྲུབ་པར་ཤོག །
རྒྱལ་བའི་བསྟན་པ་དར་ཞིང་རྒྱས་པ་དང༌། །དེ་འཛིན་སྐྱེས་བའི་སྐུ་ཚེ་བསྐལ་བརྒྱཪ་
271

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
བརྟན། །འཇིག་རྟེན་རྒུད་པ་མིང་ཡང་མི་གྲགས་པར། །རྫོགས་ལྡན་འབྱོར་བས་
ས་ གསུམ་ ཀུན་ ཁྱབ་ ཤོག ཅེས་བཀའ་དྲིན་མཚུངས་པ་མེད་པ་བླ་
འབྲེལ་བའི་གསོལ་འདེབས་འདི་ནི་དམ་པ་གང་གི་ཐུགས་བརྩེ་བ་ཆེན་པོས་ཡུན་རིང་དུ་རྗེས་སུ་བསྐྱངས་པའི་
ས་མཆོག་གི་རྣམ་ཐར་དང་
འབངས། རྒྱལ་རིགས་ཁོད་སྤུངས་ཀྱི་རྒྱུད་དུ་དལ་རྟེན་བརྙེས་པའི་གཤེན་བཙུན་ངག་དབང་བསྐལ་བཟང་བསྟན་
པའི་རྒྱལ་མཚན་གྱིས། སྒྲུབ་སྡེ་ཆེན་པོ་བྱང་ཆུབ་གླིང་གི་བསམ་གཏན་གྱི་ཁང་བུར་ཉེ་བར་བྲིས་པ་སྟེ་སྐྱེ་བ་ཐམས་
ཅད་དུ་མཚུངས་མེད་བླ་མ་མཆོག་གིས་རྗེས་སུ་འཛིན་
མུ་ཙུག་སྨར་རོ།། དགེའོ། །
TE
272

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
Epi༅།